ДЕПАРТМАН ЗА ПСИХОЛОГИЈУ

**ВЕЋУ ДОКТОРСКИХ СТУДИЈА**

Наставно-научном већу Филозофског факултета

Служби за наставу и студентска питања

Продекану за наставу

Предмет: **Додавање предмета у** **Изборни блок 2 на студијском програму ДАС психологије, акредитованом 2012. године**

У Одлуци Филозофског факултета донетој 20. 2. 2020. године одлучено је да се **Изборни блок 2** прошири додавањем предмета Изборног блока 1, што значи да Изборни блок 2 чине следећи предмети:

1. Психотерапија клиничких синдрома

2. Савремене концепције менталног здравља

3. Савремени приступи у психологији породице

4. Неурофизиологија стреса

5. Психометријске методе и модели

6. Истраживања у психологији личности

7. Психологија рада

8. Савремене теорије и истраживања у развојној психологији

9. Савремени трендови у социјалној психологији

Због новонастале кадровске ситуације, која је изузетно неповољна на Департману за психологију, из поменуте понуде **повлаче се** три предмета, јер више нема услова за њихову реализацију. То су:

* Савремене концепције менталног здравља
* Неурофизиологија стреса
* Истраживања у психологији личности.

Да би студенти који студирају по старом програму и даље имали задовољавајући проценат изборности, предлаже се додавање три изборна предмета који постоје у понуди ДАС програма акредитованог 2018. године. **Додају се** следећи предмети:

**+ Савремене теме из психологије образовања**

**+ Савремени социопсихолошки концепти организационог функционисања**

**+ Психологија интернета**

22. 9. 2020. године

Управник Департмана за психологију

проф. др Јелена Опсеница Костић

